pythainlp/thaigov-v2-corpus-22032023 huggingface dataset:
วันอังคารที่ 15 กันยายน 2563
กระทรวงเกษตรฯ สร้างนวัตกรรมแอปพลิเคชัน“รู้จริง พืช ดิน ปุ๋ย”
กระทรวงเกษตรฯ ดึงกูรูพืช-ดินผนึกกำลังสร้างนวัตกรรมแอปพลิเคชัน“รู้จริง พืช ดิน ปุ๋ย”
กระทรวงเกษตรฯ โดย กรมวิชาการเกษตร ผสานองค์ความรู้ กรมพัฒนาที่ดิน สร้างสุดยอดแอปพลิเคชัน“รู้จริง พืช ดิน ปุ๋ย”โชว์แอฟฯ เดียวในประเทศไทยให้คำแนะนำสูตรปุ๋ยและอัตราการใช้ที่เหมาะสมกับพืชและดินครบถ้วน รู้ผลแบบเรียลไทม์ แม่นยำใช้งานง่ายไม่ต้องเสียเวลาเก็บตัวอย่างดินรอผลตรวจอีกต่อไป มั่นใจแอฟฯ ผู้ช่วยตัวจริงลดต้นทุนใช้ปุ๋ยให้เกษตรกร พร้อมเปิดตัวแอปฯ ให้บริการแล้วกว่า 60 ชนิดพืชครอบคลุมทุกพื้นที่ทั่วประเทศ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า ประเทศไทยมีพื้นที่เกษตรกรรมมากกว่า 149 ล้านไร่ แต่พื้นที่ปลูกพืชส่วนใหญ่ธาตุอาหารในดินถูกพืชดึงไปใช้ประโยชน์และขาดการปรับปรุงบำรุงดิน ทำให้ผลผลิตพืชลดน้อยลง เกษตรกรจึงต้องพึ่งพาการใช้ปุ๋ยเคมีเพื่อเพิ่มผลผลิตโดยมีความเชื่อว่าหากใส่ปุ๋ยเคมีในปริมาณมากจะทำให้พืชให้ผลผลิตมากหรือบางรายใส่ตามความเคยชินเป็นสาเหตุสำคัญที่ทำให้เกษตรกรมีต้นทุนการผลิตจากการใช้ปุ๋ยที่สูงขึ้นซึ่งหลักการใส่ปุ๋ยเพื่อให้พืชได้รับประโยชน์อย่างมีประสิทธิภาพตามหลักวิชาการเกษตรกรต้องรู้จักศักยภาพของดินในพื้นที่ต้องการปลูกพืชก่อนว่ามีความสมบูรณ์มากน้อยเพียงใดเนื่องจากการใส่ปุ๋ยจำเป็นต้องพิจารณาความต้องการธาตุอาหารของพืชร่วมกับคุณลักษณะของดิน ซึ่งนอกจากจะช่วยให้พืชได้รับธาตุอาหารตรงตามความต้องการแล้วยังช่วยประหยัดต้นทุนการใช้ปุ๋ยให้เกษตรกรได้อย่างมากอีกด้วย
กระทรวงเกษตรและสหกรณ์มีนโยบายที่ชัดเจนในการส่งเสริมองค์ความรู้และเทคโนโลยีเพื่อช่วยลดต้นทุนการผลิตให้แก่เกษตรกรดังนั้นจึงมีแนวคิดให้กรมวิชาการเกษตรซึ่งมีองค์ความรู้ทางวิชาการความต้องการธาตุอาหารเพื่อส่งเสริมการเจริญเติบโตของพืชแต่ละชนิดและแต่ละช่วงเวลาการเจริญเติบโต ในขณะที่กรมพัฒนาที่ดินมีฐานข้อมูลชุดดินอยู่ทั่วประเทศมากกว่า 300 ชนิดโดยให้ทั้ง 2 หน่วยงานนำองค์ความรู้ทั้งด้านพืชและดินมาผนวกกันจัดทำเป็นฐานข้อมูลให้คำแนะนำการใส่ปุ๋ยที่ถูกชนิดและในอัตราที่เหมาะสมต่อความต้องการของพืชและตรงกับศักยภาพของดินโดยมีหลักคิดที่สำคัญว่าต้องเป็นเทคโนโลยีที่เกษตรกรสามารถเข้าถึงองค์ความรู้ทั้งด้านพืช ดิน และปุ๋ย ได้อย่างครบถ้วนสะดวกรวดเร็วมีความแม่นยำ ใช้งานง่าย ที่สำคัญต้องประหยัดเวลาและค่าใช้จ่ายให้เกษตรกร
กลุ่มโฆษกและวิเคราะห์ข่าว
กองเกษตรสารนิเทศ
สำนักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
วันพุธที่ 26 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 สิงหาคม 2563
วันนี้ (26 สิงหาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรีนายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศอินเดีย และเข้ากักตัวในสถานที่รัฐจัดให้ มีผู้ป่วยกลับบ้านได้ 8 ราย ทำให้มีผู้ป่วยกลับบ้านสะสม 3,237 ราย หรือคิดเป็นร้อยละ 95.12 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 108 ราย หรือร้อยละ 3.17 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,403 ราย
สำหรับผู้ติดเชื้อรายใหม่วันนี้ เป็นเพศหญิง อายุ 38 ปี สัญชาติไทย อาชีพธุรกิจส่วนตัว เดินทางมาจากประเทศอินเดีย ถึงประเทศไทยเมื่อวันที่ 8 สิงหาคม 2563 เข้ากักตัวในสถานที่รัฐจัดให้ (State Quarantine) ในกรุงเทพมหานคร พบเชื้อจากการตรวจในครั้งที่ 2 วันที่ 21 สิงหาคม 2563 (วันที่ 13 ของการกักตัว) พบว่ามีอาการ คือ มีไข้ ไอ เจ็บคอ อ่อนเพลีย และจมูกไม่ได้รับกลิ่น ส่งเข้ารักษาที่โรงพยาบาลในกรุงเทพมหานคร โดยก่อนหน้านี้พบผู้ติดเชื้อจากเที่ยวบินเดียวกัน 21 ราย
นายแพทย์โสภณ กล่าวว่า ในช่วงวันหยุดยาว 4-7 กันยายน 2563 คาดว่าจะมีประชาชนส่วนใหญ่ออกเดินทาง เกิดการรวมตัวของคนจำนวนมากในสถานที่ท่องเที่ยวต่างๆ แม้ว่าขณะนี้ประเทศไทยจะไม่พบผู้ติดเชื้อในประเทศมาระยะหนึ่งแล้ว ถือว่ายังมีความเสี่ยงต่อการติดเชื้อโควิด 19 อยู่ในระดับต่ำ ขอให้นักท่องเที่ยวทุกคนอย่าประมาท รักษามาตรการป้องกันตนเองอย่างเคร่งครัด สวมหน้ากากอนามัย/หน้ากากผ้า ล้างมือบ่อยๆ หลีกเลี่ยงสถานที่มีคนแออัด หากมีอาการป่วยขอให้อยู่บ้าน ที่สำคัญเมื่อใช้บริการในสถานที่ต่างๆ ให้แสกน คิวอาร์โค้ดไทยชนะ เพราะเมื่อพบผู้ติดเชื้อจะง่ายต่อการติดตามผู้ที่มีความเสี่ยงเข้าสู่ระบบการเฝ้าระวังอาการ และควบคุมโรค ต่อไป
******************************* 26 สิงหาคม 2563
วันเสาร์ที่ 29 สิงหาคม 2563
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
วันนี้​ (๒๙​ สิงหาคม​ ๒๕๖๓) เวลา​ ๑๑.๓๐​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และคณะผู้บริหารฯ​ ลงพื้นที่ตรวจเยี่ยม​ และปลูกต้นพะยูง​ ณ​ สถานีเพาะเลี้ยงสัตว์ป่า​ภูเขียว สำนักบริหารพื้นที่อนุรักษ์ที่​ ๗ จังหวัดชัยภูมิ
วันจันทร์ที่ 7 กันยายน 2563
สธ. เข้มมาตรการเฝ้าระวัง ป้องกัน ควบคุมโรค เตรียมรับมือแรงงานต่างชาติลักลอบเข้าประเทศผ่านชายแดนตาก
กระทรวงสาธารณสุขเข้มมาตรการเฝ้าระวัง ป้องกัน ควบคุมโรค โควิด 19 พื้นที่แนวชายแดนจังหวัดตาก สั่งการนายแพทย์สาธารณสุขจังหวัด สำรวจอุปกรณ์ป้องกันเตรียมพร้อมรับมือแรงงานต่างชาติลักลอบเข้าประเทศผิดกฎหมาย
กระทรวงสาธารณสุขเข้มมาตรการเฝ้าระวัง ป้องกัน ควบคุมโรค โควิด 19 พื้นที่แนวชายแดนจังหวัดตาก สั่งการนายแพทย์สาธารณสุขจังหวัด สำรวจอุปกรณ์ป้องกันเตรียมพร้อมรับมือแรงงานต่างชาติลักลอบเข้าประเทศผิดกฎหมาย และให้ อาสาธารณสุขประจำหมู่บ้าน และอาสาสมัครสาธารณสุขประชากรต่างด้าว ร่วมตรวจสอบความผิดปกติในชุมชน
นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 กล่าวว่า จากกรณีที่พบแรงงานต่างชาติลักลอบเข้าประเทศอย่างผิดกฎหมายผ่านบริเวณพรมแดนธรรมชาติในเขตพื้นที่จังหวัดตาก ซึ่งกลุ่มนี้ถือว่ามีความเสี่ยงสูงที่อาจนำเชื้อโควิด 19 ที่กำลังระบาดในประเทศเพื่อนบ้านเล็ดลอดเข้าสู่ประเทศไทยได้ ซึ่งขณะนี้คณะกรรมการโรคติดต่อจังหวัดตาก ยังไม่มีมติอนุมัติให้แรงงานต่างชาติสามารถให้เข้าประเทศผ่านชายแดนได้ นอกจากกระทรวงสาธารณสุขได้เพิ่มความเข้มงวดในการเฝ้าระวังที่ด่านชายแดนปกติแล้ว ยังได้ทำงานร่วมกับหน่วยงานด้านความมั่นคง และปกครอง โดยให้อาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขประชากรต่างด้าว (อสต.) ร่วมตรวจสอบพื้นที่ หากพบความผิดปกติ หรือคนแปลกหน้าในชุมชน จะประสานกับเจ้าหน้าที่ฝ่ายปกครอง หรือเจ้าหน้าที่สาธารณสุขทันที
นายแพทย์ภาณุมาศ กล่าวต่อว่า ได้สั่งการให้สำนักงานสาธารณสุขจังหวัดตาก เร่งสำรวจอุปกรณ์ในการป้องกันโรค จากทุกโรงพยาบาลในสังกัด ได้แก่ ชุดกาวน์, ชุด Cover all , หน้ากาก N95 , Shoe Cover , Surgical hood , Long glove , Face shield , Surgical mask พบว่าอุปกรณ์ป้องกันดังกล่าวมีเพียงพอใช้ประมาณ 1-3 เดือน เพื่อเตรียมไว้ใช้หากพบผู้ติดเชื้อ และได้ขอการสนับสนุนอุปกรณ์ป้องกันจากส่วนกลางสำรองไว้เพิ่มเติมหากเกิดการระบาดในพื้นที่
*********************************** 7 กันยายน 2563
วันเสาร์ที่ 5 กันยายน 2563
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ำตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ำตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ำตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วันนี้ (5 กันยายน 2563)​ เวลา​ 10.​30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปยังศูนย์บริการนักท่องเที่ยวน้ำตกสาริกา อำเภอเมือง จังหวัดนครนายก เพื่อตรวจเยี่ยมความพร้อมในการให้บริการนักท่องเที่ยวในช่วงวันหยุดยาวที่รัฐบาลกำหนด 4-7 กันยายน 2563 ซึ่งพบว่ามีนักท่องเที่ยวจำนวนมากหลั่งไหลเดินทางมาท่องเที่ยวกับครอบครัวจากทั่วประเทศ
ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมยังได้มอบนโยบายให้กับเจ้าหน้าที่อุทยานในเรื่องการดูแลความสะอาด การจัดสร้างห้องน้ำให้เพียงพอต่อความต้องการ และที่สำคัญ ยังได้สั่งการให้เร่งมีการออกแบบจัดสร้างเส้นทางสำหรับรถเข็นพยาบาล (วีลแชร์) เพื่อให้ผู้สูงอายุและผู้พิการสามารถท่องเที่ยวบริเวณน้ำตกได้อย่างสะดวกและปลอดภัย อีกทั้ง ยังได้มีการพบปะพูดคุยกับประชาชนเพื่อสอบถามความต้องการและข้อเสนอแนะเพิ่มเติมนอกจากนี้ รมว.ทส. ยังเน้นย้ำให้เจ้าหน้าที่ทุกนายของอุทยาน ต้องผ่านการฝึกอบรมการช่วยชีวิตเบื้องต้น และต้องเตรียมความพร้อมไว้ทุกสถานการณ์ พร้อมกันนี้ ยังได้รับชมการสาธิตวิธีการทำ CPR จากเจ้าหน้าที่อีกด้วย
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเสื้อปฏิบัติการเพื่อสร้างขวัญและกำลังใจให้เจ้าหน้าที่ พร้อมกล่าวขอบคุณที่เจ้าหน้าที่ทุกนายร่วมกันปฏิบัติงานอย่างเต็มที่ในการดูแลอำนวยความสะดวกให้กับพี่น้องประชาชนอีกด้วย
วันจันทร์ที่ 24 สิงหาคม 2563
รมช.มนัญญา เยี่ยมชมรับฟังคลื่นเกษตรกรรุ่นใหม่ ในโครงการนำลูกหลานเกษตรกรกลับบ้านฯ
รมช.มนัญญา เยี่ยมชมรับฟังคลื่นเกษตรกรรุ่นใหม่ ในโครงการนำลูกหลานเกษตรกรกลับบ้านฯ จ.ระยอง ชูสหกรณ์ขับเคลื่อนตลาดซูเปอร์มาร์เก็ตสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารระดับสูงในสังกัดกระทรวงเกษตรและสหกรณ์เยี่ยมชม นิทรรศการโครงการสหกรณ์นิคมชุมแสงจันทร์ จำกัด นิทรรศการจัดแสดงสินค้าและผลผลิตใน"โครงการนำลูกหลานเกษตรกรกลับบ้าน สานต่ออาชีพเกษตร" และนิทรรศการจากหน่วยงานต่างๆ ณ สหกรณ์นิคมชุมแสงจันทร์ จำกัด อำเภอวังจันทร์ จังหวัดระยอง ในวันที่ 24 สิงหาคม 2563
รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเยี่ยมชมนิทรรศการ ว่า ปัจจุบันสังคมไทยมีแน้วโน้มสู่สังคมผู้สูงอายุ (Aging society) จึงมีความจำเป็นและส่งเสริม สนับสนุน ให้มีเกษตรกรรุ่นใหม่ "โครงการนำลูกหลานเกษตรกรกลับบ้าน สานต่ออาชีพเกษตร " มีจุดประสงค์เพื่อให้ลูกหลานเกษตรกรได้กลับมาอยู่กับครอบครัว ใช้ความรู้ประสบการณ์จากภาคอุตสาหกรรมและบริการ รวมทั้งเทคโนโลยีต่าง ๆ มาพัฒนาการเกษตรของอาชีพการเกษตรให้เกิดความยั่งยืน สอดคล้องกับนโยบาย กระทรวงเกษตรและสหกรณ์ได้ให้ความสำคัญกับการส่งเสริมการทำอาชีพการเกษตร จึงได้ดำเนินนโยบายส่งเสริมการผลิตสินค้าเกษตรที่มีคุณภาพอย่างครบวงจรตั้งแต่ต้นน้ำ กลางน้ำ และปลายน้ำ โดยมีซูเปอร์มาร์เก็ตสหกรณ์ในการกระจายและจัดจำหน่ายสินค้า รวมถึงการส่งเสริมคุณภาพสินค้าโดยให้เกษตรกร ลด ละ เลิก การใช้สารเคมี ผลักดันเพิ่มมูลค่าสินค้าเกษตรไทยให้ครัวไทยไปสู่ครัวโลกอย่างยั่งยืน
ทั้งนี้ ได้พบปะเกษตรกร พร้อมมอบปุ๋ยหมักจากกรมวิชาการเกษตร ซึ่งมีธาตุอาหารที่สูงและเยี่ยมชมนิทรรศการจากหน่วยงานต่างๆ อาทิ การรักษาดินป่วย ซึ่งมีขั้นตอนการเก็บตัวอย่างดินเพื่อวิเคราะห์ โดยสถานีพัฒนาที่ดินระยอง จากนั้นเยี่ยมชม นิทรรศการจัดแสดงผลิตภัณฑ์ของโครงการนำลูกหลานเกษตรกรกลับบ้าน สานต่ออาชีพเกษตร ได้แก่ หญ้าหวาน พืชผักอินทรีย์ และ กระชังปลาทับทิมและปลานิล เป็นต้น "เมื่อได้รับฟังเกษตรกรรุ่นใหม่ ทราบว่าทุกคนมีความรู้ความสามารถในด้านอื่นๆอยู่แล้ว ไม่ว่าจะเป็นเทคโนโลยี หรือการตลาด กระทรวงเกษตรและทุกหน่วยงานที่เกี่ยวข้อง เพียงต่อยอดแนะนำส่งเสริมด้านความรู้และศักยภาพด้านการเกษตรให้ นอกจากจะสามารถสร้างความมั่นคงในอาชีพแล้ว ยังก่อให้เกิดความอบอุ่นในครอบครัว ลูกหลานได้กลับมาดูแลพ่อแม่ ถือว่าเป็นการทำน้อยแต่ได้มาก และครบทุกบทบาทอย่างยั่งยืน" รมช.มนัญญา กล่าว
วันพุธที่ 9 กันยายน 2563
รมว.วธ.เป็นประธานในพิธีไหว้ครู ประจำปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม
รมว.วธ.เป็นประธานในพิธีไหว้ครู ประจำปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม
วันที่ ๓ กันยายน ๒๕๖๓ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีไหว้ครู ประจำปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางนิภา โสภาสัมฤทธิ์ อธิการบดีสถาบันบัณฑิตพัฒนศิลป์ คณะผู้บริหาร ผู้เชี่ยวชาญ ครู อาจารย์ บุคลากร นักเรียนและ นักศึกษาสถาบันบัณฑิตพัฒนศิลป์ จำนวนกว่า ๕๐๐ คน เข้าร่วมพิธี ณ สถาบันบัณฑิตพัฒนศิลป์ (วังหน้า) ทั้งนี้ พิธีไหว้ครูเป็นประเพณีเก่าแก่ของไทยที่สืบทอดกันมาตั้งแต่โบราณจนถึงปัจจุบัน นับเป็นมรดกทางศิลปวัฒนธรรมของชาติที่ควรอนุรักษ์ไว้ให้คงอยู่สืบไป โดยผู้ที่ศึกษาศิลปะ ได้แก่ นักเรียน นักศึกษา ครู อาจารย์ ศิลปิน และผู้ประกอบอาชีพศิลปะในสาขาดังกล่าวจะยึดถือปฏิบัติการประกอบพิธีไหว้ครู เข้าร่วมพิธีไหว้ครูอย่างน้อยปีละ ๑ ครั้ง โดยกำหนดพิธีไหว้ครูในวันพฤหัสบดี ซึ่งถือกันว่าเป็นวันครู และจะประกอบพิธีไหว้ครูโดยบูชาเทพเจ้าแห่งศิลปะต่าง ๆ รำลึกถึงพระคุณของโบราณจารย์ที่มีชีวิตอยู่และล่วงลับไปแล้ว
วันอาทิตย์ที่ 13 กันยายน 2563
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ำบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ำบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ำบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
วันที่ 12 กันยายน 2563​  นายวราวุธ  ศิลปอาชา
รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.) พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.) ลงพื้นที่บ้านหนองบัว หมู่ที่ 7 ตำบลตลิ่งชัน อำเภอเมือง จังหวัดสุพรรณบุรี​ เปิดโครงการพัฒนาน้ำบาดาลเพื่อการเกษตร​ และมอบแกลลอนน้ำ 20 ลิตร เพื่อแก้ปัญหาการขาดแคลนน้ำเพื่อการอุปโภค​ บริโภค​ และน้ำเพื่อการเกษตร​ของประชาชน​ และเกษตรกรในพื้นที่จังหวัดสุพรรณบุรี​ รวมทั้ง​ พบปะพูดคุย พร้อมรับฟังปัญหาต่าง​ ๆ​ ของพี่น้องประชาชนและเกษตรกร​ที่มาร่วมงานฯ​ นอกจากนี้​ ยังได้เยี่ยมชม​แปลงเกษตร​ของเกษตรกรที่เข้าร่วมโครงการฯ​ ในโอกาสนี้ด้วย
โครงการพัฒนาน้ำบาดาลเพื่อการเกษตร กระทรวงทรัพยากรธรรมชาติและสิ่งแวดล้อม​ ได้ดำเนินการตามนโยบายรัฐบาล​ นำโดย พลเอก​ ประยุทธ์จันทร์โอชา​ นายกรัฐมนตรี​ เพื่อดำเนินการขับเคลื่อนไทยไปด้วยกัน​ ซึ่งทุกหน่วยงานในกระทรวงทรัพยากรธรรมชาติและสิ่งแวดล้อม จะเป็นกลไกหลักในการสนับสนุนการทำงานทั้งในเรื่องการท่องเที่ยว การเกษตร การจัดหาที่ดิน การแก้ไขปัญหาพิบัติภัยด้านต่าง ๆ การจัดการสิ่งแวดล้อม​ โดยรัฐมนตรีฯ​ จะทำหน้าที่ในการประสานทุกภาคส่วนให้ร่วมกันแก้ไขปัญหา เร่งรัดการฟื้นฟูเศรษฐกิจ และพัฒนาคุณภาพชีวิตของพี่น้องประชาชนให้มีความสุขอย่างยั่งยืน​
ทั้งนี้​ ในช่วง 1 ปีที่ผ่านมา กระทรวงทรัพยากรธรรมชาติและสิ่งแวดล้อม​ ภายใต้การกำกับของ​ รมว.ทส.​ 'วราวุธ'​ ​ได้มีการช่วยเหลือพี่น้องประชาชน และดูแลทรัพยากรธรรมชาติและสิ่งแวดล้อมของประเทศมาอย่างต่อเนื่อง​ อาทิ​​ การจ้างงานผู้ได้รับผลกระทบจากสถานการณ์ COVID 19  การนำระบบการจองล่วงหน้าผ่าน Application มาใช้ในการให้บริการอุทยานแห่งชาติ และสวนสัตว์ทั่วประเทศ เพื่อควบคุมจำนวนนักท่องเที่ยวรองรับสถานการณ์ COVID 19 การหยุดยั้งการบุกรุกทำลายทรัพยากรป่าไม้และการจัดที่ดินทำกินตามกลไก คทช.​ การเร่งรัดการแก้ไขปัญหาการขาดแคลนน้ำเพื่อการเกษตรกรรมในช่วงฤดูแล้ง การแก้ไขปัญหาหมอกควันและสิ่งแวดล้อม การพัฒนาแหล่งท่องเที่ยวทางธรรมชาติ  เป็นต้น
วันเสาร์ที่ 29 สิงหาคม 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
พื้นที่ต่างๆทำความสะอาดด้วยการกวาดและถูตามปกติ แต่ถ้าหากไม่มั่นใจว่านำเชื้อจากนอกบ้านเข้ามาหรือเปล่า สามารถใช้น้ำยาทำความสะอาดพื้นดูได้
วันอังคารที่ 8 กันยายน 2563
หนุนหน่วยงานรัฐ จัดซื้อจัดจ้างพัสดุจาก SMEs
วันเสาร์ที่ 6 กันายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎกระทรวงกำหนดให้หน่วยงานของรัฐจัดซื้อจัดจ้างพัสดุจากผู้ประกอบการวิสาหกิจขนาดกลางและขนาดย่อม (SMEs) โดยใช้เงินงบประมาณไม่น้อยกว่าร้อยละ 30 จัดซื้อจัดจ้างพัสดุจาก SMEs ที่ได้ขึ้นบัญชีรายการพัสดุและรายชื่อไว้กับสำนักงานส่งเสริมวิสาหกิจขนาดกลางและขนาดย่อม (สสว.) รวมถึงผลิตภัณฑ์ของร้านค้าสหกรณ์หรือสถาบันเกษตรกรที่กระทรวงเกษตรฯ รับรอง ขณะเดียวกันยังส่งเสริมการใช้พัสดุที่ผลิตในประเทศ และพัสดุที่เป็นมิตรกับสิ่งแวดล้อม เพื่อกระตุ้นให้ทุกหน่วยงานสนับสนุนสินค้าและวัตถุดิบที่ผลิตในประเทศ ช่วยขับเคลื่อนเศรษฐกิจไทยและกระจายรายได้สู่ท้องถิ่น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 7 กันยายน 2563
จับกัง 1  ชู กรมการจัดหางาน ขานรับนโยบายรัฐ บรรจุแต่งตั้งข้าราชการใหม่
นายสุชาติ ชมกลิ่น รมต.แรงงาน เผย มติครม. ให้ทุกส่วนราชการและหน่วยงานของรัฐ เร่งดำเนินการบรรจุบุคคลเข้ารับราชการประจำ ทั้งจากผู้ที่เพิ่งจบการศึกษาและผู้ว่างงาน หรือถูกเลิกจ้างที่ได้รับผลกระทบจากโควิด-19  เพื่อลดปัญหาการว่างงานในประเทศ
นายสุชาติ ชมกลิ่น รัฐมนตรีว่าการกระทรวงแรงงาน เผย ตามที่คณะรัฐมนตรี มีมติให้ทุกส่วนราชการและหน่วยงานของรัฐ เร่งดำเนินการบรรจุบุคคลเข้ารับราชการประจำ ทั้งจากผู้ที่เพิ่งจบการศึกษาและผู้ว่างงาน หรือถูกเลิกจ้างที่ได้รับผลกระทบจากโควิด-19  เพื่อลดปัญหาการว่างงานภายในประเทศ นั้น  หน่วยงานในสังกัดกระทรวงแรงงาน ได้เร่งร่วมกันขับเคลื่อนเพื่อแก้ไขปัญหา  ซึ่งล่าสุด ได้รับรายงานจาก อธิบดีกรมการจัดหางานว่า  ได้ขานรับนโยบาย และนำไปปฏิบัติแล้ว โดยขณะนี้ กรมการจัดหางาน ได้บรรจุแต่งตั้งข้าราชการใหม่ จำนวน 40 คน  ปฏิบัติงานทั้งในส่วนกลาง และส่วนภูมิภาค
“  รัฐบาลภายใต้การนำของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับปัญหาการว่างงานของพี่น้องแรงงาน  และตระหนักดีว่า หากแรงงานในประเทศไม่มีงานทำ ย่อมส่งผลต่อการใช้จ่ายของคนในประเทศ และส่งผลกระทบเป็นลูกโซ่ถึงภาคส่วนอื่นๆ  อย่างไรก็ดี รัฐบาลจะเร่งหามาตรการเพื่อรักษาสภาพการจ้างงานในประเทศ และส่งเสริมให้เกิดการจ้างงาน เพราะการมีงานทำ มีรายได้  ในช่วงเวลานี้ นับเป็นสิ่งที่สำคัญที่สุด ” นายสุชาติฯ กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า  ขณะนี้ กรมการจัดหางาน ได้บรรจุ และแต่งตั้งบุคคลเข้ารับราชการในตำแหน่งนักวิชาการแรงงานปฏิบัติการ ตามหลักเกณฑ์ วิธีการของ สำนักงาน กพ. แล้ว จำนวน  40 อัตรา อัตราเงินเดือน ระหว่าง 15,000-16,500 บาท   โดยปฏิบัติงานทั้งในส่วนกลาง และส่วนภูมิภาค ให้บริการประชาชนตามภารกิจของกรมการจัดหางาน ได้แก่ การบริการจัดหางานในประเทศ การบริหารแรงงานไทยไปทำงานต่างประเทศ การคุ้มครองคนหางาน การควบคุมการทำงานของคนต่างด้าว และการแนะแนวอาชีพและส่งเสริมการประกอบอาชีพ  ทั้งนี้ ข้าราชการบรรจุใหม่ทั้ง 40 คน จะเริ่มปฏิบัติงานตั้งแต่วันที่ 25 กันยายน 2563 เป็นต้นไป
วันเสาร์ที่ 5 กันยายน 2563
การฉายแสงด้วยหลอดไฟยูวีสามารถทำลายเชื้อไวรัสโควิด-19 ได้หรือไม่ ควรหรือไม่ควรใช้ และใช้กับอะไรได้บ้าง ??
ฉายแสงด้วยหลอดไฟยูวีสามารถทำลายเชื้อไวรัสโควิด-19 ได้หรือไม่  ??
Q : การฉายแสงด้วยหลอดไฟยูวีสามารถทำลายเชื้อไวรัสโควิด-19 ได้หรือไม่ ควรหรือไม่ควรใช้ และใช้กับอะไรได้บ้าง ??
A : รังสียูวีสามารถฆ่าเชื้อไวรัสโควิด-19 ได้ โดยสามารถใช้กับสิ่งของ เช่น ช้อน ส้อม ด้วยการฉายแสงทำลายเชื้อโรค แต่ไม่แนะนำให้นำมาใช้กับร่างกาย
วันพฤหัสบดีที่ 3 กันยายน 2563
‘สุชาติ’ หารือจัดงาน ‘จ๊อบเอ็กซ์โปร์ 2020’ ช่วยคนตกงานล้านตำแหน่ง 26 -28 ก.ย.นี้ ที่ไบเทคบางนา
รัฐมนตรีว่าการกระทรวงแรงงาน เผย กระทรวงแรงงาน ประชุมหารือร่วมกับหน่วยงานภาครัฐและเอกชน เตรียมความพร้อมในการจัดงาน JOB EXPO THAILAND 2020 ระหว่างวันที่ 26 -28 ก.ย. 63 ณ ไบเทคบางนา เตรียมตำแหน่งงานว่าง 1 ล้านตำแหน่ง ช่วยคนตกงานจากผลกระทบโควิด- 19
เมื่อวันที่ 3 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือการเตรียมการจัดงาน JOB EXPO THAILAND 2020 ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และหน่วยงานที่เกี่ยวข้องเข้าร่วมประชุมในครั้งนี้ด้วย โดย รมว.แรงงาน กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสำคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนำนโยบาย “รวมไทยสร้างชาติ” เข้ามาดำเนินการ เพื่อมีเป้าหมายที่จะผนึกกำลังจากทุกภาคส่วนมาร่วมกันวางแผนเพื่อกำหนดอนาคตประเทศไทย” ซึ่งการประชุมในวันนี้ ผมจึงได้นัดประชุมหารือกับผู้แทนสองฝ่ายทั้งภาครัฐและเอกชน อาทิ ผู้แทนกระทรวงต่างๆ นายจ้างผู้ประกอบการและผู้แทนองค์กรภาคเอกชนที่ต้องการรับสมัครงาน เพื่อรวบรวมตำแหน่งงานว่างที่ต้องการรับสมัครและนำไป Matching กับผู้ที่มาสมัครงานในตำแหน่งต่างๆ ที่นายจ้างต้องการในงานจ็อบเอ็กซ์โปร์ ที่กำหนดจัดขึ้นในปลายเดือนนี้ ตลอดจนการหารือร่วมกันเกี่ยวกับมาตรการส่งเสริมการมีงานทำของทุกภาคส่วนที่เกี่ยวข้องในการบูรณาการการทำงานร่วมกัน เพื่อบรรเทาความเดือดร้อนแก่ผู้ที่ได้รับผลกระทบจากโควิด – 19 ที่ผ่านมา
นายสุชาติ กล่าวว่า จากข้อมูลของกรมการจัดหางาน พบว่า ตำแหน่งงานว่างรอการบรรจุ ในปีงบประมาณ พ.ศ.2564 สำหรับงาน JOB EXPO THAILAND 2020 จำนวนทั้งสิ้น 1,000,000 อัตรา แบ่งออกเป็นตำแหน่งงานว่างกรมการจัดหางานจำนวน 106,312 อัตรา ตำแหน่งงานต่างประเทศ 112,242 อัตราตำแหน่งงานพาร์ทไทม์ จำนวน 66,881 อัตรา การจ้างงานโดยภาครัฐจำนวน 410,415 อัตรา การจ้างงานตามมาตรการส่งเสริมการมีงานทำให้แก่ผู้สำเร็จการศึกษาใหม่ จำนวน 260,000 อัตรา และตำแหน่งงานที่คาดว่าจะจ้างแรงงานไทยแทนแรงงานต่างด้าว จำนวน 44,150 คน
สำหรับการจัดงาน JOB EXPO THAILAND 2020 จะกำหนดจัดขึ้นในวันที่ 26 – 28 กันยายน 2563 ณ ศูนย์นิทรรศการและการประชุมไบเทค บางนา ภายในงานแบ่งเป็นโซนนิทรรศการพระบิดาแห่งมาตรฐานการช่างไทย โซนหน่วยงานภาครัฐ โซนรัฐวิสาหกิจ โซนภาคเอกชน โซนเวที และโซนนิทรรศการ การสาธิต และแนะแนวอาชีพ เป็นต้น
วันจันทร์ที่ 24 สิงหาคม 2563
รมช. ธรรมนัส ลงพื้นที่พบปะเกษตรกร
รมช. ธรรมนัส ลงพื้นที่พบปะเกษตรกร พัฒนาการทำเกษตรอินทรีย์ เพื่อความปลอดภัยทั้งเกษตรกรและผู้บริโภค
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงตรวจเยี่ยมแปลงเกษตรกรกลุ่มเกษตรอินทรีย์PGSณนิคมเศรษฐกิจพอเพียงในเขตปฏิรูปที่ดินตำบลละหารจ.ระยองว่ากระทรวงเกษตรและสหกรณ์มีนโยบายในการส่งเสริมการทำเกษตรอินทรีย์เพื่อพัฒนาด้านการผลิตผลผลิตทางการเกษตรให้สอดคล้องกับสถานการณ์ปัจจุบันซึ่งผู้บริโภคได้ตระหนักถึงความสำคัญของความปลอดภัยด้านอาหารกระบวนการผลิตที่เป็นมิตรต่อสิ่งแวดล้อมการผลิตตามแนวทางเกษตรอินทรีย์นั้นเป็นทางเลือกหนึ่งของเกษตรกรในการผลิตสินค้าเกษตรด้วยหลักธรรมชาติหลีกเลี่ยงการใช้ปัจจัยการผลิตจากการสังเคราะห์ไม่ใช้สารเคมีปุ๋ยเคมีฮอร์โมนสังเคราะห์ไม่ใช้พืชที่มีการดัดแปรพันธุกรรม(GMOs)มีการจัดการผลผลิตแปรรูปเพื่อรักษาสภาพและคุณภาพเกษตรอินทรีย์ในทุกขั้นตอนซึ่งในปัจจุบันตลาดมีความต้องการสินค้าเกษตรอินทรีย์มากขึ้น
กลุ่มเกษตรอินทรีย์แสนสุขจัดตั้งขึ้นเมื่อปี2550มีการรวมกลุ่มสมาชิกจัดตั้งเป็นกลุ่มเกษตรอินทรีย์ลดใช้สารเคมีทางการเกษตรผลิตพืชผักพืชสมุนไพรอ้อยคั้นน้ำและไม้ผลพร้อมทั้งได้ยกระดับการพัฒนาด้านการผลิตสู่การรับรองมาตรฐานเกษตรอินทรีย์แบบมีส่วนร่วม(PGS)ในปี2561มีสมาชิกจำนวน10รายภายใต้การสนับสนุนของกรมพัฒนาที่ดิน
ทั้งนี้ทางสำนักงานการปฏิรูปที่ดินจังหวัดระยองได้จัดที่ดินให้แก่เกษตรกรเข้าอยู่อาศัยและทำประโยชน์แบ่งเป็น3โครงการดังนี้1.โครงการศูนย์ต่อสู้เอาชนะความยากจนจังหวัดระยองได้จัดที่ดินให้แก่เกษตรกรผู้ขึ้นทะเบียนความยากจน(ศตจ.อำเภอปลวกแดง)จัดที่ดินเป็นที่อยู่อาศัยเนื้อที่1ไร่และที่ดินทำกินเนื้อที่3ไร่จำนวน44ราย86แปลงเป็นเนื้อที่170ไร่ 2.โครงการบ่มเพาะเกษตรกรอนาคตในเขตปฏิรูปที่ดินได้จัดที่ดินเป็นที่อยู่อาศัยเนื้อที่1ไร่และที่ดินทำกินเนื้อที่3ไร่จำนวน50ราย100แปลงเป็นเนื้อที่200ไร่3.โครงการสร้างและพัฒนาผู้นำเกษตรกรรุ่นใหม่ได้จัดที่ดินให้แก่ผู้ผ่านขบวนการคัดกรองจัดที่ดินเป็นที่อยู่อาศัยและที่ดินทำกินเนื้อที่3ไร่จำนวน81รายแปลงเป็นเนื้อที่243ไร่และยังได้ตรวจบ่อน้ำในไร่นานอกเขตชลประทานขนาด1,260ลบ.ม.และพื้นที่ในบริเวณที่จะทำการขุดลอกอ่างเก็บน้ำคลองใหญ่จำนวน2,000,000ลบ.ม.ด้วย
วันจันทร์ที่ 31 สิงหาคม 2563
​‘นฤมล’ ลุยระบบ Big Data ‘คนมีฝีมือ ยุค 5G’
รัฐมนตรีช่วยว่าการกระทรวงแรงงาน เดินหน้าระบบ Big Data เพื่อเชื่อมโยงข้อมูลระหว่างแรงงานที่ต้องการพัฒนาทักษะ สอดรับตำแหน่งงานว่าง สู่การพัฒนาฝีมือแรงงานในยุค 5G
วันที่ 31 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคุณณัฐฐินันท์ สุขสมพงษ์ ประธานกรรมการบริหาร บริษัท แคท บัซซ์ ทีวี จำกัด และคณะ ที่ได้เข้าแสดงความยินดีในโอกาสดำรงตำแหน่งรัฐมนตรีช่วยว่าการกระทรวงแรงงาน รวมถึงหารือแนวทางการสร้าง Smart Governance ด้วยการสร้าง Digital Service Platform บน Line Official Account ของกรมพัฒนาฝีมือแรงงาน ณ ห้องรับรองพิเศษ ชั้น 6 อาคารกระทรวงแรงงาน
สำหรับระบบดังกล่าวพัฒนาโดยบริษัท แคทบัซซ์ ทีวี จำกัด ในฐานะ บริษัทร่วมทุนของ CAT Telecom โดยทาง CAT Telecom เป็นผู้ถือหุ้นรายใหญ่ ร่วมกับ พันธมิตรด้าน Digital Platform บริษัท สยาม อินโน ซิตี้ จำกัด ในฐานะทีม Line Govtech และ บริษัท โมเดอร์น เน็ตเวิร์ค จำกัด ซึ่งจะเป็นระบบที่เชื่อมต่อและเป็นช่องทางการสื่อสารระหว่างกรมพัฒนาฝีมือแรงงานกับประชาชนผ่านแอปพลิเคชันไลน์ รวมถึงเป็นช่องทางการส่งเสริมองค์ความรู้และประชาสัมพันธ์ข่าวสาร สิทธิประโยชน์ต่างๆ ของภาครัฐ ตลอดจนการให้การสนับสนุนด้านการพัฒนาฝีมือแรงงานให้กับประชาชนทั่วไปด้วยรูปแบบของ Social Platform ที่สะดวกต่อการใช้งานของประชาชนทุกกลุ่ม
รมช. แรงงาน กล่าวว่า กระทรวงแรงงานโดยกรมพัฒนาฝีมือแรงงาน ได้เล็งเห็นประโยชน์ที่จะเกิดจากความร่วมมือในการสนับสนุนเทคโนโลยีดังกล่าว ไม่ว่าจะเป็นการสร้างช่องทางในการเชื่อมต่อหน่วยงานต่าง ๆ ของกรมฯ ในการให้บริการประชาชนด้วย ช่องทาง Line Official Account เพื่ออำนวยความสะดวกให้ประชาชนได้เข้าถึงการติดต่อสื่อสารกับหน่วยงานได้ง่าย สะดวก และรวดเร็วมากขึ้น ทั้งด้านการเชื่อมโยงข้อมูลระหว่างการพัฒนาฝีมือแรงงาน ตำแหน่งงานว่าง ความต้องการจ้างงานของนายจ้าง และความประสงค์ของแรงงานที่ต้องการตำแหน่งงาน โดยมีระบบการจัดเก็บข้อมูลบุคคลที่เข้ามาใช้บริการด้านต่าง ๆ ของกรมฯ ผ่านระบบการจัดเก็บข้อมูลผู้ใช้งานอินเตอร์เน็ต ตาม พรบ. คอมพิวเตอร์ นอกจากนี้ยังสามารถใช้เป็นช่องทางการสื่อสารแบบสองทางระหว่างหน่วยงานกับประชาชนได้ตรงกลุ่มมากขึ้น
รมช. แรงงาน กล่าวเพิ่มเติมว่า ในส่วนของการพัฒนาฝีมือแรงงานจะเป็นการใช้ประโยชน์จากระบบ Line Official Account เพื่อให้ผู้อบรมใช้เป็นช่องทางตั้งแต่การลงทะเบียน การเข้าอบรม ตลอดจนการทำแบบทดสอบ โดยมีระบบ Free WiFi ที่มีคุณลักษณะพิเศษในการดึงผู้ใช้ WiFi เข้าเป็นสมาชิกบน Line Official Account โดยอัตโนมัติ ซึ่งจะทำให้มีสมาชิกในระบบเพิ่มขึ้นตลอดเวลา ซึ่งจะได้ติดตั้งระบบ Free WiFi ไว้บริเวณหน่วยงานต่าง ๆ ภายใต้สังกัดกระทรวงแรงงานทั่วประเทศ
-----------------------------------------------------------------------
วันเสาร์ที่ 12 กันยายน 2563
‘นฤมล’  หนุนพัฒนาทักษะฝีมือผู้สูงอายุ สร้างอาชีพในชุมชน
รัฐมนตรีช่วยว่าการกระทรวงแรงงาน เผย พร้อมหนุนการพัฒนาทักษะแรงงานผู้สูงอายุ และกลุ่ม ชาติติพันธุ์ สร้างอาชีพในชุมชน  พร้อมขับเคลื่อนการค้าชายแดน
วันที่ 12 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมคณะ ได้เยี่ยมชมและให้กำลังใจกลุ่มผู้สูงอายุ จำนวน 50 คน ที่ผ่านการฝึกอบรมพัฒนาทักษะฝีมือ และได้รับการส่งเสริมการมีงานทำ จากหน่วยงานของกระทรวงแรงงาน อาทิ การปักผ้า การแปรรูปผลิตภัณฑ์จากไม้ไผ่ การทำผลิตภัณฑ์ของใช้ การแปรรูปอาหารทำไวท์ผลไม้ และของตกแต่งจากเศษวัสดุเหลือใช้ ณ ศูนย์เรียนรู้ชุมชนบ้านสันกอง หมู่ 2 ต.แม่ไร่ อ.แม่จัน จ.เชียงราย
รมช.แรงงาน กล่าวว่า กระทรวงแรงงาน มีภารกิจในการส่งเสริมการจ้างงาน การสร้างอาชีพ และพัฒนาศักยภาพแรงงาน เพื่อให้แรงงานมีรายได้ที่มั่นคง ซึ่งผู้สูงอายุเป็นหนึ่งในกลุ่มแรงงานที่สามารถส่งเสริมและพัฒนาศักยภาพได้ จึงได้ดำเนินโครงการฝึกอบรมฝีมือแรงงานผู้สูงอายุเพื่อเพิ่มโอกาสในการประกอบอาชีพ และเพื่อให้ผู้สูงอายุมีคุณภาพชีวิตที่ดี มีงานทำ มีรายได้ สร้างคุณค่าให้แก่ผู้สูงอายุทั้งร่างกายและจิตใจ เกิดความภาคภูมิใจที่ได้เป็นส่วนหนึ่งในการทำประโยชน์ให้กับครอบครัวและประเทศชาติ
รมช.แรงงาน กล่าวเพิ่มเติมว่า แม้กลุ่มผู้สูงอายุที่ผ่านการฝึกอบรม จะมีอาชีพ มีรายได้แล้ว แต่ยังคงมีความต้องการพัฒนาทักษะฝีมือให้สูงขึ้น โดยเฉพาะการปักผ้า ที่มีลวดลายหลายแบบ จึงต้องการต่อยอดสร้างผลิตภัณฑ์ใหม่จากผ้าปัก และเรียนรู้การปักผ้าในรูปแบบอื่นๆ เพิ่มเติม เพื่อออกแบบให้ถูกใจลูกค้ามากขึ้น ตลอดจนต่อยอดสู่การขาย นำไปสู่การมีอาชีพ มีรายได้ที่มากขึ้น
นอกจากกลุ่มผู้สูงอายุที่เข้ามาเรียนรู้และฝึกอบรมการปักผ้าแล้ว แรงงานกลุ่มชาติพันธุ์ ยังให้ความสนใจเข้าฝึกอบรมเรียนรู้ที่ศูนย์ฝึกอบรมแห่งนี้ด้วย ซึ่งรัฐบาลให้ความสำคัญการเข้าถึงบริการของภาครัฐ เพื่อลดความเหลื่อมล้ำทางสังคม ดังนั้น การพัฒนาทักษะให้กับกลุ่มแรงงานชาติพันธุ์ ที่มีความพร้อมและประสงค์เข้าทำงานในเขตการค้าชายแดน หรือสร้างโอกาสในการประกอบอาชีพเสริม เป็นกลุ่มแรงงานที่น่าสนใจ ควรได้รับโอกาสในการเข้าถึงบริการเหล่านั้นอย่างเต็มที่ อีกทั้ง ยังสามารถช่วยแก้ไขปัญหาการขาดแคลนแรงงานได้อีกทางหนึ่งด้วย ในการนี้กระทรวงแรงงานโดยกรมพัฒนาฝีมือแรงงาน จะได้ประสานไปยังภาคีเครือข่ายที่เกี่ยวข้อง จัดอบรมหลักสูตรให้ตรงกับความต้องการ และเกิดผลสำเร็จของการดำเนินงานเพิ่มมากขึ้น
วันศุกร์ที่ 28 สิงหาคม 2563
สรรพากรนำเสนอบริการให้ความรู้รูปแบบใหม่ สามารถเรียนรู้ภาษีอากรได้ทุกที่ ทุกเวลา
กรมสรรพากรนำเสนอรูปแบบใหม่ การให้บริการความรู้ด้านภาษีอากรผ่านออนไลน์ เพื่อให้ผู้เสียภาษี ผู้ประกอบการและประชาชน เข้าใจกฎหมายภาษีอากร และใช้บริการอิเล็กทรอนิกส์ใหม่ ๆ ของกรมสรรพากร ทำให้มีการเสียภาษีอย่างถูกต้อง
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรให้ความสำคัญด้าน Tax Literacy มุ่งเน้นการสร้างความรู้ความเข้าใจเรื่องภาษีอากรให้แก่ผู้เสียภาษี ผู้ประกอบการและประชาชน จึงได้นำ Webinar หรือสัมมนาออนไลน์มาปรับใช้ภายใต้สถานการณ์ที่มีข้อจำกัด โดยเฉพาะเรื่องของ Social Distancing ในสถานการณ์โควิด - 19 ที่ผ่านมา โดยได้รวบรวมการสัมมนาออนไลน์ในรูปแบบรายการ TAX Station ซึ่งเป็นการอัพเดทความรู้เรื่องภาษีอากรผสานกับองค์ความรู้จากพันธมิตร ทั้งในรูปแบบคลิปวิดีโอ และ Podcast เป็น Webinar เผยแพร่บนเว็บไซต์กรมสรรพากร เพื่อเพิ่มความหลากหลาย เพิ่มช่องทาง เพิ่มโอกาสให้ผู้ประกอบการเข้าถึงข้อมูลความรู้ภาษีอากรได้ง่ายขึ้น ยกตัวอย่างเช่น Transfer Pricing Disclosure Form, บูตเครื่อง SMEs, เจาะความรู้ 4 ค. เพื่อผู้ค้าออนไลน์ และ Guru Talk “เจาะลึกกฎหมาย e-Service กับผลกระทบธุรกิจไทย” จึงขอเชิญชวนผู้เสียภาษี ผู้ประกอบการ และประชาชนทั่วไปที่สนใจ รับชมรายการ TAX Station ได้ทางเว็บไซต์กรมสรรพากร www.rd.go.th > ความรู้เรื่องภาษี > TAX Station
สำหรับผู้ที่สนใจข้อมูลข่าวสารการสัมมนา และความเคลื่อนไหวทางด้านภาษีอากร สามารถติดตามได้ที่ facebook ของกรมสรรพากร www.facebook.com/revenuedepartment หรือ YouTube www.youtube.com/กรมสรรพากรประเทศไทย เพื่อติดตามรับข้อมูลข่าวสารจากกรมสรรพากรได้อย่างต่อเนื่อง”
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันพุธที่ 2 กันยายน 2563
กรมบังคับคดี - บสย. ยกระดับความร่วมมือ รับ– ส่งข้อมูลบุคคลล้มละลาย อิเล็กทรอนิกส์
นางอรัญญา ทองน้ำตะโก อธิบดีกรมบังคับคดี และ นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.)  ร่วมลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บสย.
นางอรัญญา ทองน้ำตะโก อธิบดีกรมบังคับคดี และ นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บสย. โดยมี นายฐิติพงศ์ นันทาภิวัฒน์ รองผู้จัดการทั่วไป สายงานสารสนเทศและดิจิทัล บรรษัทประกันสินเชื่ออุตสาหกรรมขนาดย่อม (บสย.) พร้อมด้วย คณะผู้บริหารกรมบังคับคดี และ บสย. เข้าร่วมในพิธีลงนาม ณ ห้องประชุมคชสาร 2 ชั้น 3 อาคารกรมบังคับคดี เมื่อวันที่ 2 กันยายน 2563
นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.) กล่าวว่า การลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บรรษัทประกันสินเชื่ออุตสาหกรรมขนาดย่อม (บสย.) ในวันนี้จะเป็นก้าวสำคัญของการยกระดับการพัฒนาและต่อยอดความร่วมมือ ซึ่งเห็นความสำคัญของข้อมูลที่เกี่ยวกับบุคคลล้มละลาย และการรับส่งข้อมูลทางอิเล็กทรอนิกส์ ที่เกี่ยวกับบุคคลล้มละลาย ซึ่งเป็นข้อมูลสาธารณะที่สามารถเปิดเผยได้ ตามประกาศในราชกิจจานุเบกษา และ กรมบังคับคดี ได้มีการเผยแพร่ข้อมูลของบุคคลล้มละลายเพื่อให้ประชาชนสามารถตรวจสอบผ่านทางเว็บไซต์กรมบังคับคดีได้อีกช่องทางหนึ่ง ซึ่งในปี 2561 กรมบังคับคดี ได้เปิดโอกาสให้ บสย.ได้ร่วมลงนามบันทึกข้อตกลงการเชื่อมโยงข้อมูลระหว่างกัน นับเป็นโครงการความร่วมมือครั้งแรกร่วมกัน
สำหรับความร่วมมือครั้งนี้ จะเป็นก้าวสำคัญในการทำงานเชิงรุก ทันสมัยตอบโจทย์ในยุคดิจิทัล การสร้างสรรค์นวัตกรรมร่วมกัน โดยคำนึกถึงความมั่นคงปลอดภัยทางไซเบอร์ ระหว่างกรมบังคับคดี และ บสย. ตอบโจทย์การทำงานที่สะดวกรวดเร็วของการรับส่งข้อมูลระหว่างหน่วยงาน ลดการใช้เอกสาร และยังเพิ่มประสิทธิภาพการดำเนินการตามขั้นตอนของกฎหมาย ให้มีความรวดเร็วขึ้น เป็นการส่งเสริม สนับสนุนภารกิจของกรมบังคับคดี และบรรษัทประกันสินเชื่ออุตสาหกรรมขนาดย่อม ตรงตามวัตถุประสงค์ 3 ข้อคือ 1.เพื่อเพิ่มประสิทธิภาพในการรวบรวมทรัพย์สินของเจ้าพนักงานพิทักษ์ทรัพย์ สร้างความเชื่อมั่นในการลงทุน และส่งเสริมเศรษฐกิจของประเทศในภาพรวม 2.เพื่อป้องกันความเสียหายที่อาจเกิดขึ้นกับบรรดาเจ้าหนี้ในคดีล้มละลายและประชาชนทั่วไปจากการจำหน่าย จ่าย โอน ทรัพย์สินของบุคคลที่ถูกศาลมีคำสั่งพิทักษ์ทรัพย์ 3.เพื่อลดขั้นตอนการปฏิบัติงาน เพิ่มความสะดวกรวดเร็วในการรับส่งข้อมูลระหว่างหน่วยงาน ลดการใช้เอกสาร อันเป็นการบูรณาการและสร้างสรรค์นวัตกรรมร่วมกันระหว่างหน่วยงานภาครัฐและภาคเอกชน
วันเสาร์ที่ 12 กันยายน 2563
รมว.ทส. มอบโล่เกียรติยศให้กับผู้ทำคุณประโยชน์ด้านทรัพยากรธรรมชาติและสิ่งแวดล้อม ปี 2563
รมว.ทส. มอบโล่เกียรติยศให้กับผู้ทำคุณประโยชน์ด้านทรัพยากรธรรมชาติและสิ่งแวดล้อม ปี 2563
รมว.ทส. มอบโล่เกียรติยศให้กับผู้ทำคุณประโยชน์ด้านทรัพยากรธรรมชาติและสิ่งแวดล้อม ปี 2563
วันที่ 11 กันยายน 2563 เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานมอบโล่เกียรติยศ แด่บุคคลผู้ทำคุณประโยชน์ด้านทรัพยากรธรรมชาติและสิ่งแวดล้อม ประจำปีงบประมาณ 2563 ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม เพื่อแทนคำขอบคุณและเชิดชูเกียรติ ในโอกาสที่ผู้ทำคุณประโยชน์ จะเกษียณอายุราชการ ในปีงบประมาณ 2563 นี้ด้วย
ในโอกาสนี้ รมว.ทส. ได้กล่าวแสดงมุทิตาจิตความโดยสรุปว่า “กระทรวงทรัพยากรธรรมชาติและสิ่งแวดล้อมขอขอบคุณทุกท่านที่ทุ่มเทกายใจทำงานเพื่อกระทรวงมาโดยตลอด ประสบการณ์ที่ทุกท่านมีจะเป็นประโยชน์ที่ประเมินค่ามิได้ให้แก่ข้าราชการรุ่นหลัง และความรู้ความสามารถที่ท่านมีจะยังเป็นประโยชน์ต่อสังคมไทย ต่อแผ่นดิน ซึ่งกระทรวงทรัพยากรธรรมชาติและสิ่งแวดล้อม พร้อมรับคำแนะนำจากผู้เกษียณทุกท่านเช่นเดิม”
นอกจากนั้น นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ยังได้อ่านกลอนเชิดชูเกียรติและกล่าวว่า “กระทรวงทรัพยากรธรรมชาติและสิ่งแวดล้อม จะยังเป็นบ้านที่อบอุ่น รอต้อนรับทุกท่านเสมอไม่เปลี่ยนแปลง”
อีกทั้ง นายสุพจน์ โตวิจักษณ์ชัยกุล รองปลัดกระทรวงทรัพยากรธรรมชาติและสิ่งแวดล้อม ได้กล่าวความรู้สึกในฐานะตัวแทนผู้ที่จะเกษียณอายุราชการอีกด้วย สำหรับบรรยากาศภายในงาน มีคณะผู้บริหารทุกระดับ ข้าราชการ และบุคลากรทุกภาคส่วน ของกระทรวงทรัพยากรธรรมชาติและสิ่งแวดล้อมเข้าร่วมแสดงความยินดีเป็นจำนวนมาก
วันอาทิตย์ที่ 6 กันยายน 2563
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
วันนี้ (6 กันยายน 2563) เวลา​ 10.​00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางมาตรวจเยี่ยมสวนพฤกษศาสตร์พุแค จังหวัดสระบุรี โดยได้รับฟังบรรยายสรุปการดำเนินงานที่ผ่านมา ซึ่งสวนแห่งนี้ เป็นสวนพฤกษศาสตร์แห่งแรกในประเทศไทย มีเนื้อที่ 5,321 ไร่ ใช้เป็นสถานที่รวบรวมและอนุรักษ์พันธุ์ไม้ รวมถึงการเป็นสถานที่พักผ่อนที่สำคัญของจังหวัดสระบุรี
รมว.ทส. ได้รับฟังสภาพปัญหาข้อขัดข้องจากหน่วยงาน พบว่า สวนพฤกษศาสตร์แห่งนี้เป็นแห่งเรียนรู้สำหรับสถานศึกษาในพื้นที่ รวมถึงเป็นสถานที่ออกกำลังกายของประชาชน แต่เนื่องจากพื้นที่ของสวนพฤกษศาสตร์พุแคมีพื้นที่แยกออกเป็น 3 ส่วน โดยมีถนนหลวงตัดผ่าน ในการนี้ รมว.ทส. จึงได้มอบนโยบายให้หน่วยงานที่เกี่ยงข้องศึกษาการออกแบบเส้นทางเชื่อมสวนทั้ง 3 ส่วนเข้าด้วยกัน เน้นให้เกิดความสะดวกและปลอดภัยแก่นักเรียน นักศึกษา ประชาชน ที่มาใช้ประโยชน์จากสถานที่แห่งนี้
นอกจากนั้น รมว.ทส. พร้อมคณะ ได้ร่วมกันปลูกต้นมหาพรหมราชินี พร้อมเดินเยี่ยมชมรอบสวนพฤกษาศาสตร์พุแค รวมถึงได้มอบแนวทางปรับปรุงให้มีสิ่งอำนวยความสะดวกแก่ผู้สูงอายุและผู้พิการ อีกทั้ง ยังต้องการให้สวนพฤกษาศาสตร์พุแคแห่งนี้เป็นปอดขนาดใหญ่ให้กับชาวสระบุรี รวมถึงสร้างคุณค่าให้ประชาชนทุกคนร่วมกันรักษา หวงแหน ให้สวนพฤกษาศาสตร์พุแคแห่งนี้อยู่คู่สร้างประโยชน์ให้กับพี่น้องประชาชนจังหวัดสระบุรีตลอดไป
วันจันทร์ที่ 24 สิงหาคม 2563
รมช.แรงงาน รับฟังนโยบายด้านความมั่นคงและการป้องกันการค้ามนุษย์ และแรงงงานต่างด้าว
รัฐมนตรีช่วยว่าการกระทรวงแรงงาน  รับฟังนโยบายด้านความมั่นคงและการป้องกันการค้ามนุษย์ และแรงงงานต่างด้าว
วันที่ 24 สิงหาคม 2563 เวลา 10.00 น. พลเอก ประวิตร วงษ์สุวรรณ รองนายกรัฐมนตรีศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานโดยมีดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นางจุรีพร สินธุไพร คณะทำงานและนายสุทธิ สุโกศล ปลัดกระทรวงแรงงานลงพื้นที่จังหวัดระยอง พร้อมร่วมรับฟังบรรยายสรุปด้านการค้ามนุษย์ แรงงานต่างด้าว แรงงานประมง และประเด็นด้านความมั่นคง โดยผู้ว่าราชการจังหวัดระยอง (นายสุรศักดิ์ เจริญศิริโชติ) กล่าวต้อนรับ
โดยในเขตพื้นที่ EEC 5 จังหวัด ได้แก่ จังหวัดระยอง ชลบุรี ฉะเชิงเทรา จันทบุรีและตราด มีแรงงานต่างด้าว 3 สัญชาติ จำนวน 258,697 คน (ลาว พม่า กัมพูชา) อยู่ในกิจการประมงทะเล จำนวน 6,835 คน และยังมีความต้องการจ้างแรงงานต่างด้าวในกิจการประมงทะเลอย่างต่อเนื่อง
นอกจากนี้ยังมีการบรรยาย ประเด็นด้านความมั่นคงและการปฏิบัติงานของจังหวัดระยอง ที่สำคัญมี 4 เรื่อง ได้แก่ ด้านความมั่นคง นำเสนอโดยปกครองจังหวัดระยอง ด้านการช่วยเหลือและบรรเทาสาธารณภัย นำเสนอโดยป้องกันและบรรเทาสาธารณภัย ด้านการป้องกันและปราบปรามการค้ามนุษย์ นำเสนอโดยตำรวจภูธรจังหวัดระยอง และการควบคุมการแจ้งเข้า-ออกเรือประมงระยอง นำเสนอโดยศูนย์ PIPO จังหวัดระยอง หลังจากนั้น พลเอก ประวิตร วงษ์สุวรรณ รองนายกรัฐมนตรี ได้มอบนโยบายการปฏิบัติงานแก่หน่วยงานที่เกี่ยวข้อง
วันศุกร์ที่ 28 สิงหาคม 2563
​รัฐบาล แจง ยังไม่เริ่ม “ภูเก็ตโมเดล” รับนักท่องเที่ยวต่างชาติ เผย อยู่ในขั้นหารืออีกหลายขั้นตอน
​รัฐบาล แจง ยังไม่เริ่ม “ภูเก็ตโมเดล” รับนักท่องเที่ยวต่างชาติ เผย อยู่ในขั้นหารืออีกหลายขั้นตอน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายเปิดรับนักท่องเที่ยวชาวต่างชาติเข้ามาท่องเที่ยวในประเทศไทย โดยเตรียมใช้ภูเก็ตโมเดล เป็นต้นแบบเปิดรับนักท่องเที่ยวนั้น โครงการดังกล่าวยังอยู่ในขั้นตอนการหารือในรายละเอียด ยังมีอีกหลายขั้นตอนที่จะต้องมาพิจารณาร่วมกัน ไม่ว่าจะเป็น แนวทางการเปิดรับนักท่องเที่ยว กลุ่มชาวต่างชาติที่จะเข้ามา วิธีการคัดกรอง การป้องกัน ฯลฯ ซึ่งยังต้องใช้เวลาอีกพอสมควร จนกว่าจะมั่นใจได้ว่า เมื่อเปิดรับชาวต่างชาติแล้ว จะไม่นำมาซึ่งความเสี่ยง การระบาดของโรคโควิด-19 ระลอก 2
น.ส.ไตรศุลี กล่าวว่า ขอให้ชาวภูเก็ต และนักท่องเที่ยวชาวไทยสบายใจได้ ว่าตอนนี้ยังไม่มีการเปิดรับนักท่องเที่ยวชาวต่างชาติ โดยการดำเนินการจะทำอย่างรัดกุมมากที่สุด การเปิดรับนักท่องเที่ยวจะทำอย่างเหมาะสม ไม่เสี่ยงต่อการแพร่ระบาดของเชื่อโควิด-19 ระลอก 2 และภูเก็ตโมเดลจะเป็นการท่องเที่ยวรูปแบบใหม่ (New Normal) ที่กำหนดพื้นที่ให้ท่องเที่ยวแบบจำกัด มีการกักตัว14 วันก่อนให้เดินทางท่องเที่ยวอย่างแน่นอนที่สำคัญจะพิจารณาเฉพาะประเทศที่ปลอดโควิดช่วงนี้รัฐบาลขอเชิญชวนคนไทยออกไปเที่ยวช่วยกระตุ้นเศรษฐกิจ ให้มีการกระจายรายได้ลงสู่ประชาชนในแต่ละพื้น
-----------------------------
วันพุธที่ 26 สิงหาคม 2563
​แผนพัฒนาสื่อปลอดภัยฉบับแรก สร้างมาตรฐานผลิตสื่อคุณภาพ
วันพุธที่ 26 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนพัฒนาสื่อปลอดภัยและสร้างสรรค์ ระยะที่ 1 (ปี 2563 - 2565) ซึ่งเป็นแผนพัฒนาสื่อฉบับแรกของไทย เพื่อให้เกิดการบูรณาการแก้ไขปัญหาสื่อที่ไม่ปลอดภัยที่ส่งผลกระทบต่อการเรียนรู้และพัฒนาเด็กและเยาวชน และวิถีชีวิตคนไทยในยุคดิจิทัล ส่งเสริมให้มีสื่อคุณภาพสูงมีคุณธรรมจริยธรรม ประชาชนใช้สื่ออย่างสร้างสรรค์ รู้เท่าทันสื่อ และวางเป้าหมายสำคัญ เช่น ผู้ผลิตสื่อ ต้องมีจริยธรรมและผลิตสื่อที่ปลอดภัย สร้างสรรค์หรือส่งเสริมให้เกิดสื่อเชิงนวัตกรรมเพิ่มมากขึ้น ประชาชนมีทักษะและพฤติกรรมในการใช้สื่ออย่างสร้างสรรค์ มีส่วนร่วมเฝ้าระวังและตรวจสอบสื่อที่ไม่เหมาะสม โดยเฉพาะอย่างยิ่งในกลุ่มเด็ก เยาวชน ผู้สูงอายุ และคนพิการ
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 27 สิงหาคม 2563
EXIM BANK เสนอสินเชื่อเอ็กซิมเสริมไทยเก่ง ส่งเสริม SMEs ไทยส่งออกสินค้ากลุ่มเกษตร อาหาร และเครื่องสำอาง
ธนาคารเพื่อการส่งออกและนำเข้าแห่งประเทศไทย (EXIM BANK) พร้อมให้สินเชื่อเอ็กซิมเสริมไทยเก่ง (EXIM Star Credit) เป็นเงินทุนหมุนเวียนก่อนและหลังการส่งออก สำหรับผู้ส่งออก SMEs ใน 3 กลุ่มอุตสาหกรรม
EXIM BANK เสนอสินเชื่อเอ็กซิมเสริมไทยเก่ง ส่งเสริม SMEs ไทยส่งออกสินค้ากลุ่มเกษตร อาหาร และเครื่องสำอาง
ธนาคารเพื่อการส่งออกและนำเข้าแห่งประเทศไทย (EXIM BANK) พร้อมให้สินเชื่อเอ็กซิมเสริมไทยเก่ง (EXIM Star Credit) เป็นเงินทุนหมุนเวียนก่อนและหลังการส่งออก สำหรับผู้ส่งออก SMEs ใน 3 กลุ่มอุตสาหกรรม ได้แก่ กลุ่มอุตสาหกรรมเกษตรและเทคโนโลยีชีวภาพ กลุ่มอาหารและอุตสาหกรรมแปรรูปอาหาร และกลุ่มเครื่องสำอาง วงเงินสูงสุด 3 ล้านบาทต่อราย อัตราดอกเบี้ย 4.75% ต่อปี และลดอัตราดอกเบี้ยเหลือ 4% ต่อปี (Prime Rate -1.75% ต่อปี) กรณีส่งออกไป CLMV (กัมพูชา สปป.ลาว เมียนมา และเวียดนาม) พิเศษ! ผู้ส่งออกที่มีกรมธรรม์ประกันการส่งออกกับ EXIM BANK รับส่วนลดอัตราดอกเบี้ยอีก 0.25% ต่อปีตลอดอายุโครงการ ตั้งแต่บัดนี้ถึง 31 กรกฎาคม 2564
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Launches EXIM Star Credit Promoting Thai SMEs’ Exports of Agricultural, Food and Cosmetics Products
Export-Import Bank of Thailand (EXIM Thailand) recently launched EXIM Star Credit, a pre- and post-shipment revolving credit for SMEs exporters in 3 industrial sectors, namely, agricultural and biotechnological, food and food processing and cosmetics industries. A maximum credit line of 3 million baht per exporter at the interest rate of 4.75% per annum, or 4% per annum (prime rate -1.75% per annum) in case of export to the CLMV (Cambodia, Lao PDR, Myanmar and Vietnam) is offered. Special! EXIM Thailand’s export credit insurance clients are eligible for an additional 0.25% interest rate reduction throughout the program period from now until July 31, 2021.
For further information, please contact Sustainable Development and Corporate Communication Department
Tel. 0 2271 3700, 0 2278 0047, 0 2617 2111 ext. 4120-4
วันพุธที่ 26 สิงหาคม 2563
ผู้ช่วยรัฐมนตรีประจำกระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์กับบ้านแชร์ซ้อใหม่
ผู้ช่วยรัฐมนตรีประจำกระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์กับบ้านแชร์ซ้อใหม่
ในวันอังคารที่ ๒๕ สิงหาคม ๒๕๖๓ เวลา ๑๓.๐๐ น. ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม พร้อมด้วย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และเจ้าหน้าที่ที่เกี่ยวข้อง เข้าร่วมฯ เพื่อรับเรื่องร้องทุกข์จากกลุ่มผู้เสียหาย กรณีร่วมลงทุนแชร์กับกลุ่มแชร์บ้านซ้อใหม่ อำเภอบ้านแพ้ว จังหวัดสมุทรสาคร โดยมีมูลค่าความเสียหายกว่า ๕๐ ล้านบาท
ในการนี้ทางศูนย์ยุติธรรมสร้างสุข ได้รับคำขอของผู้เสียหาย และประสานต่อให้ สภ.บ้านแพ้ว จังหวัดสมุทรสาคร กับ สํานักงานตํารวจแห่งชาติ เพื่อติดตามและเร่งรัดการดำเนินคดี รวมทั้งประสาน สำนักงาน ปปง. เพื่อยึดอายัดทรัพย์สินของท้าวแชร์ไว้ดำเนินคดี และช่วยเหลือให้ผู้เสียหายได้รับความเป็นธรรมต่อไป
วันอาทิตย์ที่ 13 กันยายน 2563
‘ก.แรงงาน’ เปิดเวทีเสวนาเชิงนโยบาย (Policy dialogue) “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทำงานบ้าน และคนทำงานภาคเก
ปลัดกระทรวงแรงงาน เปิดเวทีเสวนาเชิงนโยบาย (Policy dialogue)  “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทำงานบ้าน และคนทำงานภาคเกษตร” จัดโดย คณะมนุษยศาสตร์ มหาวิทยาลัยเชียงใหม่
วันที่ 13 กันยายน 2563 เวลา 09.30 น. นายสุทธิ สุโกศล ปลัดกระทรวงแรงงาน เป็นประธานเปิดเวทีเสวนาเชิงนโยบาย (Policy dialogue) “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทำงานบ้าน และคนทำงานภาคเกษตร” จัดโดย คณะมนุษยศาสตร์ มหาวิทยาลัยเชียงใหม่ ภายใต้การสนับสนุนโครงการจาก สำนักงานกองทุนสนับสนุนการสร้างเสริมสุขภาพ (สสส.) โดยมี นายมนัส โกศล คณะที่ปรึกษารัฐมนตรีว่าการกระทรวงแรงงาน นายอนันต์ บวรเนาวรักษ์ รองอธิบดีกรมสวัสดิการและคุ้มครองแรงงาน คณะกรรมการกำกับทิศทางแรงงานฯ สสส. กลุ่มแรงงานข้ามชาติที่ทำงานบ้าน กลุ่มแรงงานข้ามชาติที่ทำงานในภาคการเกษตร กลุ่มแรงงานนอกระบบ ตลอดจนองค์กรภาคแรงงานและภาคประชาสังคมที่ทำงานด้านแรงงาน จำนวน 77 คน เข้าร่วมงาน ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน
นายสุทธิฯ กล่าวว่า เวทีเสวนาเชิงนโยบายในครั้งนี้ จัดขึ้นเพื่อพัฒนาและขับเคลื่อนข้อเสนอเชิงนโยบายสำหรับแรงงานข้ามชาติที่ยังมิได้ถูกครอบคลุมในกฎหมายเกี่ยวกับการจ้างงาน ให้ได้รับความคุ้มครองในการจ้างงานและเข้าถึงการให้บริการสุขภาพอย่างเป็นธรรม และเพื่อให้เกิดการปรับปรุงแก้ไขนโยบายที่เกี่ยวข้อง ผ่านกลไกความร่วมมือทั้งในส่วนของหน่วยงานภาครัฐ นายจ้าง ลูกจ้าง และองค์กรภาคประชาสังคมด้านแรงงาน
“กระทรวงแรงงานมีความมุ่งมาดปรารถนาที่จะดูแลและคุ้มครองแรงงานทุกคนที่มาทำงาน ดังนั้นหากมีแนวทางการปรับปรุงแก้ไขนโยบายที่เกี่ยวข้อง ผ่านการมีกลไกความร่วมมือทั้งในส่วนของหน่วยงานภาครัฐ นายจ้าง ลูกจ้าง และองค์กรภาคประชาสังคม ต่อการคุ้มครองกลุ่มแรงงานข้ามชาติที่ทำงานบ้านและกลุ่มแรงงานข้ามชาติที่ทำงานภาคเกษตร รวมถึงกลุ่มอื่นๆ ทางกระทรวงแรงงานก็พร้อมรับข้อเสนอและร่วมทำงานกับกลุ่มต่างๆ ในอนาคตต่อไป” ปลัดกระทรวงแรงงาน กล่าวในท้ายสุด
วันจันทร์ที่ 24 สิงหาคม 2563
กรุงไทยเคียงข้างธุรกิจ ช่วยลูกค้าฝ่าวิกฤติเศรษฐกิจในโครงการ DR BIZ
ธ.กรุงไทยขานรับโครงการ “DR BIZ การเงินร่วมใจ ธุรกิจไทยมั่นคง” ของธนาคารแห่งประเทศไทย เร่งพิจารณาปรับลดการผ่อนชำระ ยืดระยะเวลาผ่อนชำระหนี้ รวมทั้งเสริมสภาพคล่องให้กับลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท
ธนาคารกรุงไทยขานรับโครงการ “DR BIZ การเงินร่วมใจ ธุรกิจไทยมั่นคง” ของธนาคารแห่งประเทศไทย เร่งพิจารณาปรับลดการผ่อนชำระ ยืดระยะเวลาผ่อนชำระหนี้ รวมทั้งเสริมสภาพคล่องให้กับลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท ตามความเหมาะสมและศักยภาพของลูกค้า เพื่อให้ลูกค้าสามารถฟื้นตัวและดำเนินธุรกิจได้อย่างต่อเนื่อง
นายเอกชัย เตชะวิริยะกุล รองกรรมการผู้จัดการใหญ่ ธนาคารกรุงไทย เปิดเผยว่า ที่ผ่านมาธนาคารได้ให้ความร่วมมือกับธนาคารแห่งประเทศไทยอย่างเต็มที่ ในการช่วยเหลือผู้ประกอบการรายย่อยและภาคธุรกิจที่ได้รับผลกระทบจากภาวะเศรษฐกิจและวิกฤติโควิค-19 มาอย่างต่อเนื่อง และเตรียมประสานงานกับเจ้าหนี้สถาบันการเงินอื่นๆ ในการช่วยเหลือลูกค้าธุรกิจที่มีภาระหนี้กับเจ้าหนี้หลายราย ภายใต้โครงการ “DR BIZ การเงินร่วมใจ ธุรกิจไทยมั่นคง” เพื่อบรรเทาภาระหนี้ของลูกค้า และให้สามารถฟื้นตัวกลับมาดำเนินธุรกิจได้ตามปกติ
“โครงการดังกล่าว มุ่งให้ความช่วยเหลือลูกค้าธุรกิจทุกประเภทและทุกอุตสาหกรรมที่มีเจ้าหนี้หลายราย และได้รับผลกระทบทางเศรษฐกิจ โดยเป็นลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท มีสถานะการชำระหนี้เป็นปกติ หรือผิดนัดชำระหนี้กับธนาคารบางแห่งอันเนื่องมาจากสถานการณ์ทางเศรษฐกิจ เพื่อส่งเสริมให้มีการเจรจาปรับเงื่อนไขสินเชื่อของลูกค้าธุรกิจที่มีเจ้าหนี้หลายรายให้เกิดผลในทางปฏิบัติโดยเร็ว และมีช่องทางแก้ไขปัญหาหนี้สินของลูกค้าภาคธุรกิจให้ได้ข้อยุติร่วมกันแบบเบ็ดเสร็จในคราวเดียวกัน โดยธนาคารเจ้าหนี้ทุกธนาคารจะบูรณาการความช่วยเหลือร่วมกัน ตามความสามารถและศักยภาพของลูกค้า เช่น ปรับลดการผ่อนชำระ ยืดระยะเวลาผ่อนชำระหนี้ หาผู้ร่วมทุน ตลอดจนการเสริมสภาพคล่องให้กับลูกค้าที่มีแผนธุรกิจชัดเจนภายใต้หลักเกณฑ์การพิจารณาของธนาคาร”
ธนาคารกรุงไทย พร้อมเคียงข้างผู้ประกอบการภาคธุรกิจซึ่งเป็นกลไกสำคัญในการขับเคลื่อนระบบเศรษฐกิจของประเทศ ให้สามารถกลับมาดำเนินธุรกิจได้ตามปกติโดยเร็ว ลดภาระทางธุรกิจภายใต้สถานการณ์วิกฤติ ผู้ประกอบการที่สนใจ สมัครเข้าร่วมโครงการได้ตั้งแต่วันที่ 1 กันยายน 2563 ถึง 31 ธันวาคม 2564 สอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา สำนักงานธุรกิจทั่วประเทศ หน่วยงานสินเชื่อที่ดูแลท่าน และเว็บไซต์ krungthai.com
ฝ่ายกลยุทธ์การตลาด ธนาคารกรุงไทย
โทร. 02 208 4174-8
วันศุกร์ที่ 28 สิงหาคม 2563
ก.อุตฯ จับมือเดลต้า อัดฉีดทุนหนุนสตาร์ทอัพ ปั้นธุรกิจ-นวัตกรรมเชิงพาณิชย์ ปี 5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม   เป็นประธานในพิธีแถลงผลสำเร็จพร้อมมอบเงินทุนสนับสนุนการจัดตั้งธุรกิจ ณ ห้องประชุม A อาคารกรมส่งเสริมอุตสาหกรรม
วันนี้ (28 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีแถลงผลสำเร็จพร้อมมอบเงินทุนสนับสนุนการจัดตั้งธุรกิจ ภายใต้โครงการแหล่งเงินทุนสำหรับผู้ประกอบการและธุรกิจใหม่ (Delta Angel Fund for Startup) ปีที่ 5 และร่วมเป็นสักขีพยานในการมอบทุน มอบโล่ประกาศเกียรติคุณ แก่บริษัท เดลต้า อีเลคโทรนิคส์ (ประเทศไทย) จำกัด (มหาชน) พร้อมเยี่ยมชมนิทรรศการแสดงผลงานสิ่งประดิษฐ์ของผู้ประกอบการที่เข้าร่วมโครงการฯ โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะ เข้าร่วม ณ ห้องประชุม A อาคารกรมส่งเสริมอุตสาหกรรม
สำหรับโครงการฯ นี้ กรมส่งเสริมอุตสาหกรรมได้ประสานความร่วมมือกับ บริษัท เดลต้า อีเลคโทรนิคส์ (ประเทศไทย) จำกัด (มหาชน) เพื่อสนับสนุนเงินทุนแบบเงินให้เปล่า (Angel Fund) แก่ผู้ประกอบการที่มีไอเดียหรือต้นแบบสิ่งประดิษฐ์นวัตกรรมใหม่ ให้สามารถดำเนินธุรกิจในสาขาอุตสาหกรรมเป้าหมาย (S-Curve) ได้อย่างเป็นรูปธรรม ซึ่งมีผู้ผ่านการคัดเลือกรวม 30 ทีม ผ่านการนำเสนอแผนธุรกิจ ไอเดียนวัตกรรมเชิงพาณิชย์ (Pitching) ใน 3 ด้าน ได้แก่ ระบบอัตโนมัติอุตสาหกรรม (Industry Automation) การอนุรักษ์สิ่งแวดล้อมด้วยเทคโนโลยีการใช้พลังงานอย่างมีความรับผิดชอบ (Energy Management) และนวัตกรรมเพื่ออนาคต (Innovation) ครอบคลุม 6 อุตสาหกรรมเป้าหมาย ได้แก่ สาขาอุตสาหกรรมยานยนต์ การเกษตรและเทคโนโลยีชีวภาพ หุ่นยนต์ การแพทย์ครบวงจร อิเล็กทรอนิกส์อัจฉริยะ และดิจิทัล
วันพฤหัสบดีที่ 17 กันยายน 2563
รองปลัดวธ.บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด"
รองปลัดวธ.บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด"
วันที่ ๑๖ กันยายน ๒๕๖๓ เวลา ๑๓.๐๐ น. นางยุพา ทวีวัฒนะกิจบวร รองปลัดกระทรวงวัฒนธรรมและนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ บรรยายพิเศษในหัวข้อ "แผนพัฒนาด้านการพัฒนาสื่อปลอดภัยและสร้างสรรค์ ระยะที่ ๑ (พ.ศ.๒๕๖๓-๒๕๖๕) และการขับเคลื่อนคณะอนุกรรมการพัฒนาสื่อปลอดภัยและสร้างสรรค์ระดับจังหวัด" ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม สู่การสร้างคุณค่า สร้างมูลค่า และสร้างชาติเข้มแข็งอย่างยั่งยืน โดยมีผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดทั่วประเทศ หัวหน้ากลุ่มงานในส่วนสำนักงานวัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ โรงแรม รามาดา วินแดม บาย แบงคอก เจ้าพระยาปาร์ค กรุงเทพฯ